Ալբերտ Սմիթ Բիքմոր

Ալբերտ Սմիթ Բիքմոր (, ), ամերիկացի բնագետ և ճանապարհորդ։

Նյու Յորքի Ամերիկյան բնագիտական թանգարանի ստեղծող և հիմնադիր։

Կենսագրություն և գործունեություն 

Ալբերտ Սմիթ Բիքմորը ծնվել է 1839 թվականին Սեյնթ Ջորջում` Մեն նահանգում։ Նա բնության հանդեպ սերը և բնագետի կոչումը վերագրում է իր մանկության ընթացքում լողափի և անտառի մոտ ապրելու փաստին։ Մանուկ հասակում նա հավաքում էր խեցիներ և ծովային ոզնիներ, սովորում տեղական բուսական և կենդանական աշխարհի անունները, իսկ ձմեռային երեկոներին սահում էր մոտակա սառցակալված լճակում։

Ընդունվել է Դարտմուտի քոլեջ, որտեղ նրա սիրած առարկաներն էին քիմիան, երկրաբանությունն ու հանքաբանությունը։ Բնական պատմության հանդեպ նրա սերը նկատվել է Դարտմուտի դասախոսների կողմից, որոնք նրան հանձնարարական նամակ են հանձնել` Հարվարդի հայտնի պրոֆեսոր Ժան Լուի Ագասիսի մոտ սովորելու համար։ 1860 թվականին նա դարձել է Ագասիսի յուրահատուկ աշակերտներից մեկը։ Նա աշխատել է նաև Ագասիսի Կենդանաբանության համեմատական թանգարանում, ինչը նրան օգնել է վճարել 4 տարվա դասընթացի համար։ Հենց այդ ժամանակ է, որ Բիքմորը սկսել է մտածել Նյու Յորքում Բնական պատմության թանգարանի ստեղծման մասին։ Իր ծրագրերը նա քննարկել է դոկտոր Ակլանդի հետ, ում աջակցությունն ամրապնդել է այդպիսի թանգարան հիմնելու վճռականությունը, առավել ևս, որ ուրիշներին չէր հաջողվել հավաքել անհրաժեշտ միջոցներ` թանգարան բացելու համար։

Ալբերտ Բիքմորը գրել է մի գիրք` «Travels in the East Indian Archipelago» վերնագրով, որը հրապարակվել է 1868 թվականին։

Գրականություն

Ծանոթագրություններ 

Գիտնականներ այբբենական կարգով
Ամերիկացի ճանապարհորդներ
Ամերիկացի կենդանաբաններ
Ամերիկացի բնագետներ